Пайпарăс

Пайпарăс — Чăваш Енн çĕрĕ тăрăх юхакан юханшыв, Пăла шывĕн сылтăм юппи. Хăшпĕр çăлкуçсенче, те гиперкоррекци хыççăн хăваласа, уйрăмах вырăсла текстсенче,  "Байбарус" тени тĕл пулать2006.05.04 Озеленена территория р.Байбарус. — Патăрьел районĕн  официаллă сайчĕ. Тĕпчев ĕçĕнче "Пайпарăс" (вырăсла: Пайпарас) тесе асăннăКазаков, Николай.Топонимика местного края.  7-мĕш класра вĕренекенĕн ĕçĕ..  Çавăн пекех, ахăртнех, çак çырмана пĕвелесен пулнă шыв пуххисене "Байбарус кÿлли" е "Байбарыс кÿлли" пек палăртнисем пурИванова А.С. Типология чувашских гидронимов. — Диссертаци (филологи ăславĕсен кандидачĕ) автореферачĕ.. Çапах та ку ята вырăс чĕлхинче чăнах та официаллăн çирĕплетнĕ иккенКарттă: N-38-36-C-d — ФГУП «ГОСГИСЦЕНТР».

Тавралăх
Тутар Сăкăт ялĕн историлле çĕрĕсенчи çăлкуçсенчен пуçланать, Кословккă, Пăлакасси ялĕсен историлле çĕрĕсем витĕр иртсе Кивĕ Ахпӳрт ялне кĕрет,   Пăлана юхса тухать.  

Уйрăм ăславçă шухăшĕ (тĕрĕсрех каласан, унта халăхри халап пирки сăмах пырать):

<Куçару: Пăла çинчи çирĕплетнĕ вырăнсене хÿтĕлемешкен Мускав патшалăхĕ ахпÿртсене те явăçтарнă. Кăнтăр чикĕсене хÿтелекенсем валли Нухай каççи тĕлĕнчи çĕрсене уйăрнă, çапла вара "Тискер уйсем" шутланакан вырăна çынсем килсе лекнĕ. Нухай каççи тăршшĕпе хурал станĕсене вырнаçтарса тухнă. Хăрушлăхсене сирме хăйне майлă "телеграфпа" усă курнă. Палăртав кăвайчĕсемпе тата ялавсемпе систернĕ пĕрне-пĕри. Нухай каççине сыхлакансем пĕрре мар хĕрÿ тытаçăва кĕнĕ тăшманпа. Тăван çĕре сыхласа вĕсем Мускав патшалăхне те сыхланă. Пĕр çапăçура тăшманăн Пайпарăс ятлă çарпуçне вĕлернĕ те ял тулашĕнчиÇĕнĕ Ахпӳрт пирки сăмах пырать кунта. çырмара  пытарнă. Асăннă çырмана паян та Пайпарăс теççĕ.>

Хăшпĕр çăлкуçсем ку ята, каларăмăр ĕнтĕ,  "Пайпарас" мар, "Байбарус" пек палăртаççĕНовости » Озеленена территория р.Байбарус. — Патăрьел районĕн официаллă сайчĕ.:

<Куçару: 00:00 04 май 2006 ç. 3 май 2006 çул Кивĕ Ахпÿрт пĕтĕмĕшле пĕлÿ паракан тĕп шкулăн 7-8-мĕш класĕсем ерте пыракансемпе пĕрле мĕнпурĕ 43 çын "Çурхи Ырăлăх эрни" акци шучĕпе Пайпарăс (оригиналта — Байбарус) хĕррипе йывăçсемпе тĕмсем лартса тухнă. Пĕр кун хушшинче мĕнпурĕ 1052 йывăç лартнă. Хутшăнакансем пурте кăмăллă юлнă.>

Ялсем
Кивĕ Ахпӳрт (Патăрьел районĕ)

 Юханшыв ячĕн этимологийĕ 
Чи пулаясла верси — çын ятĕнчен пулса кайнă (аяларах кăтартнă ыйтусене тата вĕсен хуравĕсене пăхăр)Мусульманские имена Форум Мусульманские имена. Иванова А.М. Чувашские антропонимы татарского происхождения (Исследование выполнено при финансовой поддержке РФФИ и Чувашской Республики в рамках научного проекта № 18-412-210002 р_а..

<Куçару: ilgiz-karina » 29 сен 2014, 22:29 Салям алейкум! Бейбарс ят пирки ыйту. Хăюллă эмир çинчен илтнĕ, анчах информаци сахал. Çавăнпа Сиртен ыйтатпăр: 1)Мăссăлмансем пĕтĕмĕшле илсен усă кураççĕ-и унпа? 2)Араб чĕлхипе епле çырăнать? 3)Пĕлтерĕшĕ мĕнле? 4)Ачана унашкал ят пама юрать-и? Джазак Аллаху хайран!>

<Куçару: administrator » 01 окт 2014, 17:08 Ва алейкум ассалам ва рахматуллахи ва баракатух.
Ва ийякум. 1)Кун пек ят пани халь  çукпа пĕрех. Араб çĕршывĕсенче пачах та çук (вăл шутра ытти паллă мамлюксен ячĕсем те — Кутуз, Айбек т.ыт.те). Араб мар çĕршывсенче хушăран тĕл пулкалать (сăмахран, турккăсен Baybars). 2)Арабла بيبرس пек çырăнать. 3)Сăмах "бей" (тĕрĕк титулĕ — бай, бий, бек) тата "барс" (чĕрчун) тенисенчен тăрать. 4)Чару çук, ачана апла ят пама пулать, енчен те сайралăх шиклентермесен тата чылай мăсçальман çĕршывĕсенче пачах çукки пăшăрхантармасан.

Ĕнтĕ еплерех пулма пултарать-ха Патăрьел таврашĕнчи "Пайпарăс" тата çак "Бейбарс" хушшинчи çыхăну? Бейбарс I — вăтам ĕмĕрсенчи Египет султтанĕ. Вăл хăй Египет çынни мар, кыпчак пулнăБейбарс Султан (1223–1277 гг.)  — "Тарих" сайт (Казахстан).Половецсем. . (Икĕпатра кăпчаксене мамлюксем тенĕ, вĕсен хушшинче çавăн пекех черкессем, абхазсем, грузинсем те пулнă). Урăхла каласан, унăн, Бейбарс султанăн,  тăван çĕршывĕ — Кăпчак çеçенхирĕ (Дешт-и-Кыпчак). Çапла вара, кун пек ят, Бейбарс тени, ку тăрăхра анлăн сарăлнă пулмалла. Вăт, çав ĕлĕкхи вăхăтсенче çакăн пек ят хальхи Патăрьел тăрăхне те пырса çакланма пултарнă. Анчах та ăна, вăл ята, уписаччĕлнĕ тутарсемпе çеç çыхăнтарма кирлĕ мар. Чăвашсем хушшинче те пулма пултарнă ун чухне çав ят.

Çавна май кунта Красноармейски районĕнчи Чатукасси ялĕн ĕлĕххи вырăсла ятне (Бибарсово-Чадукасы) аса илни те питĕ вырăнлăВалентинов А. Волжская Булгария и д. Бибарсово-Чадукасы. — Красноармейское, 2013. — 56 с..

В.Д.Димитриев профессор çырнинчен[В.Д.Димитриев] Мирное, по челобитью, присоединение Чувашии к Российскому государству — Официальный портал органов власти Чувашской Республики:

<Куçару:1551-мĕш çулхи ноябрьте Шах-Али хан хăйне ертÿçĕрен сирпĕтсе Нухай енчен çĕнĕ хан чĕнсе илеслĕ Бибарс кнеçĕн, Катăш пăхаттирĕн, Карамыш уланăн тата ыттисен  каварне тупса палăртнă. Каварçăсене пурне те вĕлернĕ. Бибарс тенин пĕлтерĕшĕ — барс пек вăйлă кнеç: Би — кнеç, хоспочын, пуçлăх. Барс — Атăлçи Пăлхар патшалăхĕн символĕ.>

Чăнах та, XVIII ĕмĕрте Кивĕ Ахпÿртре те темĕнле Байбарыс Дмитриев пурăнни паллă (вăл 1748-мĕш çулта 40 çула çитсе вилнĕ) Асăннă çыннăн тăхăмĕсем Кивĕ Ахпÿртре паян та пурри пирки каланисем тĕл пулаççĕ. Анчах та çакна ĕнентерсе парас пулать. Паянхи Гавриловсем тăхăм теççĕ, архивра та çырни пур теççĕ, çапах та çав архиври харпăр хутсем çине тĕллесе кăтартни тата цитатăлани çук.  

1864-мĕш çулхи документра шыв ятне «Ятсăр» тесе палăртнă Александр Салмин, Алевтина Павлова. Ты в памяти у всех, родная сторона—2. — Чебоксары: Новое время, 2013. — С. 16-18. — 232 с. — ISBN УДК 908, ББК 26.89(2Рос.Чув), С 16.. Анчах та ку çырман ячĕ ун чухне чăнах та çуккине мар, документа хатĕрлекенсем тупса палăртайманнине çеç кăтартма пултарать.

1637-мĕш çулхи « Переписные книги Осипа Зюзина и подьячего Путилы Одинцова, по наказу казанских воевод боярина Ивана Васильевича Морозова и князя Никиты Никитича Гагарина, дьяков Никифора Талызина и Леонтья Полуектова, на поместные и вотчинные земли, сенные покосы и другие угодья князя Аклыча и крестьян в Князь-Аклычевской сотне Свияжского уезда» текен документра Байбарис Янбарисов ятлă çынна асăннăБасманцев Д. В., Кочетков В. Д. «ОСОБЕННОСТИ КОЛОНИЗАЦИИ СРЕДНЕГО ПОВОЛЖЬЯ В КОНЦЕ XVI – ПЕРВОЙ ПОЛОВИНЕ XVII ВЕКА: НА ПРИМЕРЕ КНЯЗЬ-АКЛЫЧЕВОЙ СОТНИ СВИЯЖСКОГО УЕЗДА».  / «Система землевладения и социальные категории населения Волго-Уралья и Западной Сибири XVI–XIX вв.» Казань, 2021. — с.141..

Енчен те Кивĕ Ахпÿртпе çыхăннă авалхи документсенче Байбарыс Дмитриев ячĕ пур пулсан, çак çырма ячĕ те шăп та шай çав конкретлă çын ячĕпе пулнине мар пĕлтерет. Мĕншĕн тесен логика пĕртен-пĕр çав еннелле туртать теме çук. Байбарыс ятлă çынсем ун чухнехи ялта татах та пулма пултарнă. Анчах та документри ят вăл тапхăарта çавнашкал ят чăнах та пуррине çирĕплетнипе паха.

 Çав. пекех 
 Бейбарс (эпос) — Икĕпатри арабсем хушшинче сарăлнă, авторĕ паллă мар, эппин, фольклорла хайлав шутланать.
 Бейбарс I (1260—1277) — Икĕпат тата Сири султтанĕ.
 Бейбарс II (?-1309)  — Египет султтанĕ.
 Бейбарс (мичĕт) — Крымра вырнаçнă тата халĕ ĕçлемен мичĕт. 
 Бейбарыс — Атырау хулин (Казахстан) хоккей команди; 2009-мĕш çулта йĕркеленĕ.
 Бейбарыс (Казахстанри ял) — Казахстанри Атырау облаçĕнчи ял, 2006-мĕш çулчен "Чкалово" тенĕ.
 Бейбарс (фильм) — Совет Союзĕнче 1989-мĕш çулта ӳкернĕ.
 Бейбарс султан (фильм) — Казахстан (СССР) тата Икĕпат пĕрле ÿкернĕ (1989), "Бейбарс" фильмăн тăсăмĕ шутланать.
 Байбарис — Краснодар крайĕнчи хуттăр, ăна çавăн пекех "Байбарус" тесе те асăнаççĕРоссия ▹ Южный ФО ▹ Краснодарский край ▹ Отрадненский район ▹ Главная▹Байбарус — esossedi сайт..
 Байбарис — Краснодар крайĕнчи çав ятлă  хуттăр çывăхĕнчи ту, сăрт-ту тÿпемĕ.
 Байбарус — "Виçпĕрлĕх юнĕ" («Кровь Триединства» (Trinity Blood) аниме-сериалти персонаж, Империн императорла гвардийĕн командирĕСписок персонажей «Крови Триединства».
 Бибарсов Мукаддас Аббасович (1960 çур.) — Сарăту облаçĕн муфтийĕ, Мăссăлмансен Атăлçи Ăс-тĕн тытăмĕн ертÿçи, Пĕтĕм Раççейри мăссальмансен пĕрлĕхĕн çумпуçлăхĕБибарсов Мукаддас Аббасович..

Асăрхавсем

 Вуламалли 

 Каçăсем 

Категори:Чăваш Енĕн юханшывĕсем